钦定古今图书集成/明伦汇编/官常典/第498卷 > 萧塔列葛
## 钦定古今图书集成/明伦汇编/官常典/第498卷 > 萧塔列葛

按《辽史》本传：“塔列葛，字雄隐，五院部人。八世祖只鲁，
遥辇氏时尝为虞人。唐安禄山来攻，只鲁战于黑山
之阳，败之。以功为北府宰相，世预其选。塔列葛仕开
泰间，累迁西南面招讨使。重熙十一年使西夏，谕伐
宋事，约元昊出别道以会。十二年，改右夷离毕，同知
南京留守，转左夷离毕，俄授东京留守，以世选为北”
府宰相，卒。